cyanic-selkie/wikianc huggingface dataset:
VM i ishockey for menn 2021 (toppdivisjonen)
Belarus' medvertsskap
Etter omfattende press bestemte IIHF den 18. januar 2021 å frata Belarus vertsskapet på bakgrunn av sikkerhetssituasjonen i landet. De hviterussiske arrangørene fordømte beslutningen som «grunnløs» og at dette ville sette en presedens for at sportsturneringer kunne brukes som et middel til å «pleie politiske demagogers interesser.» Dmitrij Peskov, talsmann for Russlands president Vladimir Putin, uttalte at Russland var «helt klart ergerlige over at en sånn en beslutning hadde blitt tatt.»
Mens Latvia forble arrangør undersøkte IIHF mulighetene til enten å arrangere turneringen utelukkende i Latvia eller finne alternative medarrangører. Latvia tilbød seg å arrangere turneringen alene, mens Danmark (enten København eller Herning; vertsnasjon i 2018), Slovakia (Bratislava; vertsnasjon i 2019) og Litauen la inn et tilbud om å overta Belarus' vertskap. Den 21. januar takket IIHF nei til Litauens tilbud. Den 2. februar 2021 besluttet IIHF å avholde turneringen utelukkende i Latvia under visse betingelser.
Flaggkontroversen
Som følge av Ryanair Flight 4978-episoden fjernet arrangørane av ishockey-VM den 24. mai de belarusiske flaggene i Riga og erstattet dem med det gamle rød-hvite flagget med det gamle riksvåpenet som brukes av den belarusiske opposisjonen mot president Lukasjenko. Beslutningen ble tatt av Rigas borgermester Mārtiņš Staķis i samråd med Latvias utenriksminister Edgars Rinkēvičs. Avgjørelsen møtte motstand fra IIHF som i en offisiell uttalelse kommenterte at «IIHF er ikke enig i grepene som i går ble tatt om å bruke flagget til en deltakende nasjon i ishockey-VM til å sende en politisk beskjed.» IIHF-president René Fasel ba borgermesteren om enten å fjerne VM-flagget og det offisielle IIHF-flagger eller å gjenheise det rød-grønne belarusiske flagget, med begrunnelsen at IIHF er en «en ikke-politisk idrettsorganisasjon.»
Staķis nektet å fjerne opposisjonsflaggene og skrev følgende på Twitter: «Presidenten for IIHF har bedt om å erstatte det (hvitt-rød-hvitt) belarusiske frihetsflagget med regimets flagg - eller om å fjerne flagget til IIHF. Vi må velge side - et folk som kjemper for frihet eller en diktator. Vi går derfor for å fjerne IIHF-flagget.» Den 28. mai 2021 åpnet Belarus en straffesak mot Staķis og Rinkēvičs og beskyldte dem for å oppildne til «nasjonal fiendskap».
Det norske hockeylandslagets karantene-bråk
Den 28. mai ble det kjent at det norske ishockeylandslagets 28 spillere og personene i støtteapparatet skulle bo på karantenehotell i opp til ti dager (senere rettet til tre dager) etter at de kommer hjem fra VM. Nyheten ble møtt av kraftig kritikk spillere som Mats Rosseli Olsen, Tommy Kristiansen, Martin Røymark og Mats Zuccarello på Twitter, mens landslagstrener Petter Thoresen, som var kritisk til forskjellsbehandlingen fra norske myndigheter om å la fotballandslaget og kandidater til OL og Paralympics i Tokyo få slippe å gå i karantenehotell etter utenlandsopphold, mens ishockeylandslaget og håndballklubben Vipers Kristiansand måtte være på karantenehotell etter henholdsvist VM og Champions League. Laget fikk også støtte fra blant andre fotballandslagets trener Ståle Solbakken. Etter at norske myndigheter avviste å hastebehandle deres sak kom kontrabeskjeden den 1. juni om at spillerne kunne slippe karantentehotell for i stedet å sone karantenen hjemme.
COVID-19-restriksjoner
COVID-19-pandemien medførte en rekke endringer i avviklingen av turneringen. Den 20. november 2020 avlyste IIHF alle IIHF-turneringer for lavere divisjoner. Dette betød at det ikke ville være noe nedrykk til divisjon I Gruppe A.
Smittevern og karanteneregler
Samtidig ble det fra IIHFs side åpnet opp for at man på kort varsel kan sette i gang billettsalg dersom utviklingen i smittesituasjonen tilsier at det kan åpnes for publikum. Sistnevnte ble avvist av Latvias statsminister Krišjānis Kariņš, som uttalte den 3. februar 2021 at alle kampene vil bli spilt bak lukkede dører uten tilskuere.
På grunn av smittevern og karanteneregler skulle lagene være på plass og i karantene i Riga fra den 16. mai. Etter dette kan lagene få seks forsterkninger fra NHL forutsatt de er fem dager i karantene ved ankomst. Den tradisjonelle oppkjøringen med treningskamper og nasjonsturneringer i ulike land ble også erstattet av lokale oppgjør. Grunnet smitteverneforholdene i Norge valgte det det norske landslaget å legge treningsleiren i Danmark for å kunne spille treningskamper mot Sverige i Malmö og Danmark i Rungsted og Rødovre. De fleste av treningskampene ble spilt bak lukkede dører eller med et begrenset antall tilskuere. De norske og danske landslagene reiste samlet til Riga på et chartret fly fra Kastrup, lagene fra Tsjekkia, Russland, Sverige og Finland reiste fra Praha, mens alle NHL-spillere som skulle delta i VM reiste på et chartret fly fra New York.
Ved ankomst skulle spillerne og støttepersonell bo på enkeltrom i selvisolasjon i tre dager og kan kun åpne dørene tre ganger om dagen for å motta mat eller bli COVID-testet. Etter tre dager kunne spillerne slippe til resten av laget, men skal bruke bruke munnbind over alt, inklusiv i garderoben. Det er ikke tillatt å forlate hotellet, og man kan kun gå utendørs når man skal til og fra spillerhotellet og lagbussene, samt i en avsperret luftegård utenfor hotellet stilles til rådighet for lagene hvor de kan bestille tid i. Bestemannsprisene etter hver kamp blir gitt ut uten presentatører til stede. I stedet for en «mixed zone» hvor akkrediterte medier kan intervjue spillere under og etter kampen foregår alle intervjuer med trykte medier via videosamtaler, mens intervjuer med spillere under kampen foregår på tre meters avstand hvor journalister skal gjennomgå daglig testing. Spillerne og trenerapparater kjører til og fra kamp i to busser for å fremme sosial distansering.
Testing og COVID-smitte under turneringen
Fra lagenes ankomst i VM-boblen har det blitt tatt nesten 7,000 PCR-tester av alle spillere og støtteapparat. En kasakhisk spiller har ble satt i isolasjon. Gjennom turneringen vil hvert lag fortsette med PCR-testing hver tredje dag.
I opptakten til VM var det italienske landslaget særlig hardt rammet av COVID-19 og skader. Det ble rapportert om 15 smittetilfeller blant spillere og trenere, inklusiv landslagstrener Greg Ireland. Flere treningskamper måtte avlyses og et relativt ungt og uerfarent lag ble utvalgt.
Tilskuere
Da turneringen ble startet ble kampene spilt bak lukkede dører. Den 20. mai stemte Latvias parlament Saeima for å be regjeringen om å gi tillatelse til å slippe inn maksimalt 300 personer på tribunene for dem som har vært smittet med COVID-19 eller dem som er vaksinert. På tross av protester fra statsminister Kariņš og sunnhetsminister Daniels Pavļuts stemte 48 for, 40 imot og en unlot å stemme. Under en pressekonferanse den 29. mai med IIHF-president René Fasel, IIHFs generalsekretær Horst Lichtner, presidenten i Latvias ishockeyforbund (LHF) Aigars Kalvītis og ledern av VMs organisasjonskomité, Edgars Buncis ble det offentliggjort at man ville slippe inn opp mot 3,658 tilskuere fra 1. juni fordelt på to arenaene (2,660 i Arēna Rīga og 1,058 i Olimpiskais sporta centrs). Billettene ville kun være tilgjengelige for personer, som har vært fullt vaksinert mot COVID-19 i minst 14 dager (Pfizer–BioNTech, Moderna og Johnson & Johnson), personer som har fått første dose av AstraZenecas COVID-19-vaksine mellom 22 og 90 dager eller nettopp har mottatt sin andre dose, eller personer som har vært smitted med COVID-19 og har utviklet antistoffer. Tilskuerene skal ha et elektronisk sertifikat for vaskinasjon eller tidligere smitte og ID. De skal sitte på deres respektive plasser gjennom hele kampen, med unntak av toalettbesøk. Bruk av munnbind er påkrevd gjennom hele kampen.
Spilleformat
I gruppespillet ble de 16 lagene inndelt i to grupper med åtte lag i hver. Disse skulle spille en round robin på syv gruppespillskamper mot på forhånd kjente motstandere. De fire høyest rangerte lagene i hver gruppe avanserte til kvartfinalene. Lagene som ender på 5. til 7. plass i gruppene er ferdigspilte i årets turnering. På grunn av COVID-19-pandemien er det ikke noen lag som rykker ned til divisjon ettersom at divisjon I-turneringen ble avlyst.
Kvartfinalene spilles på tvers av gruppene. Vinneren av hver gruppe møter nummer fire i den motsatte gruppen, mens nummer to møter nummer tre fra den motsatte gruppen (altså 1E mot 4F, 2E mot 3F, 1F mot 4E og 2F mot 3E). I semifinalene skal det best rangerte laget spille mot det lavest rangerte laget, mens den nest best rangerte semifinalisten skal spille mot det tredje best rangerte laget. Kriteriene for rangeringen er som følger: 1) plassering i gruppen, 2) antall poeng i gruppespillet, 3) målforskjell, 4) antall scorede mål, 5) rangering på IIHFs verdensranking innen turneringen. Vinnerne av semifinalene avanserer til finalen mens taperne av semifinalenes spiller om bronse.
Poengsystem
I alle kampene ble poengene utdelt som følger:
Prosedyrer ved poenglikhet
Ved poenglikhet mellom to eller flere lag vil deres plassering avgøres av følgende tiebreakprosedyre:
Prosedyre for overtid og straffeslag
Hvis en kamp ikke er avgjort etter ordinær spilletid skal det spilles en overtidsperiode, som vinnes når et av lagene scorer et mål («sudden death»). Alle overtidsperioder spilles med tre utespillere og en målvakt på hvert lag.
Lengden på overtidsperiodene er som følger:
Dersom kampen i gruppespillet, kvart-, semi- og bronsefinaler forblir uavgjort etter overtidsperioden skal kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftes til å skyte inntil et avgjørende mål scores. Hvis det fortsatt står likt etter de fem forsøkene fortsetter straffeslagskonkurransen i omvendt rekkefølge og en spiller fra hvert lag skiftes til å skyte et enkelt, avgjørende straffeslag. Straffeslagskonkurransen fortsetter dermed med sudden death-format, hvor en spiller fra hvert lag slår straffeslag inntil en vinner er kåret. De samme eller nye spillere kan utvelges til de avgjørende straffeslagene. Alle spillerne som er oppført på matchprotokollen tillates å ta straffeslag, bortsett fra spillere som soner straffer som ikke er ferdig sonet eller spillere som er idømt liten disiplinærstraff eller matchstraff under kampen.
Seeding
Seedingen i den innledende runden var basert på landenes plassering på IIHF verdensrankingen for 2020 (markert i parentes). Seedingen ble offentliggjort den 20. mai 2020. Canada og Russland byttet plass for å imøtekomme spesielle organisatoriske behov.
Dommere
Den 7. april 2021 utnevnte IIHF 18 dommere og linjedommere til å dømme kampene under turneringen. På grunn av pågående reiserestriksjoner som følge av COVID-19-pandemien ble det lagt større fokus på dommere basert i Europa. For første gang ble dommerne delt inn i seks grupper på seks (tre dommere, tre linjedommere) som skulle arbeide og trene sammen.
Tropper
Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig (f.eks. med spillere fra blant annet NHL hvis de ble slått ut av Stanley Cup-sluttspillet eller i tilfelle av skader).
Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.
COVID-19-forholdene medførte at det var færre NHL-spillere tilgjengelig for å delta i turneringen og at lagene la større fokus på spillere basert i Europa. Grunnserien i NHL ble først avsluttet 19. mai fordi flere kamper måtte utsettes på grunn av karanteneregler og COVID-19-utbrudd. Stanley Cup-sluttspillet startet således 15. mai, og selv hvis aktuelle spillere ble slått ut i første runde skulle de minimum i seks dagers karantene ved ankomst til Latvia. Av disse grunnene kunne flere NHL-spillere ikke delta eller valgte selv å melde avbud til turneringen.
Gruppespill
Gruppene ble offentliggjort den 20. mai 2020. Den 5. februar 2021 ble kampprogrammet offentliggjort.
Alle klokkeslett er gitt i lokal tid UTC+03.00.
Sluttspill
Alle klokkeslett er gitt i lokal tid UTC+03.00.
Rangering etter gruppespill
De fire best rangerte lagene i hver gruppe går videre til kvartfinalen. Alle lagene som avanserer fra gruppespillet vil bli rangert på grunnlag av følgende kriterier: 1) posisjon i gruppen, 2) antall poeng, 3) målforskjell, 4) antall scorede mål, 5) rangering før VM. Lagene som avanserer fra kvartfinalene vil bli omseedet, der det høyest rangerte gjenværende laget møter det lavest rangerte gjenværende laget.
Utslagstablå
Hvis Latvia kvalifiserte seg til kvartfinalen ville de spille i Arena Riga kl. 20:15. Hvis de etterfølgende avanserte til semifinalen ville de spille kampen kl. 15:15, ellers vil det høyest rangerte laget etter gruppespillet spille den tidlige kampen.
Cauca (slekt)
Cauca er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Slaget om Ryssby
Slaget om Ryssby var det andre sammenstøtet mellom Karl IX og Christian IV om Ryssby. Etter slaget om Kalmar og Kalmar Slotts fall under beleiringen truet den dansk-norske fellesflåten den svenske hæren fra Kalmarsund mens Christian IV rykte den 23. juli mot den svenske leiren på Pertorps änga med sin forsterkede hær. Karl IX måtte slo retrett og kom seg en dagmarsj vekk til den gamle leiren i Ryssby i ly av natten til 24. juli. Christian IV for andre gang ved 20. august vil angripe Ryssby skanse for å kom seg videre inn i det øvre Sverige.
Bakgrunnen
8. juni 1611, ble leiren på Ryssby 25 kilometer nord reist av den svenske hæren på vei til Kalmar ved Ryssby kirke. Der var sterke befestninger reist for å avverge overraskelsesangrep fra danske rytterenheter mens de hvile ut etter marsjen fra Jönköping for flere dager framover.
Karl IX vendte tilbake til den gamle leiren som ble flyttet om til bak et platå som lå foran det sydlige vannløpet med fronten dekket av det nordlige vannløpet. En skanse på over hundre meter i bredde ble kastet opp sammen med to bastioner eller utenverk på tretti meter bredde på toppen av platået foran flatt lend fra syd. Til øst forente de to vannløper seg i en innsjø for deretter å renne ut i Kalmarsund, til vest var stillingen i Ryssby dekket av klipper og tette skogtrakter på et steget terreng mot innenlandet. På det sydlige vannløpet sto en bro som ikke ble nedbrutt fordi Karl IX vil unnsette Kalmar Slott med et nytt angrep på den danske hæren. Veien mot nord var nå blokkert av svenskene med den nye skansen ved Ryssby kirke, å omgå den var ikke mulig som danskene til deres berystelse oppdaget under det første slaget om Ryssby den 30. juli.
Etter det første slaget om Ryssby som sluttet med at danskene måtte trukket seg tilbake til deres leir ved Kalmar by, kom flere meldinger i dagene framover som var ikke godt mottatt av svenskekongen. Krister Some hadde overgitt Kalmar Slott, avsluttet beleiringen om morgen den 3. august 1611. Fra admiral Bielkenstierna kom rapporter om at den svenske flåten hadde kommet for langt nordover helt til Barösund langt opp på den svenske østkysten. Karl IX beordret Bielkenstierna om å sluttet seg til en svensk eskadre under Nils Engelsman, men ordren var ikke fulgt. Etter å ha hørt om Engelsmans suksess under sjøtrefningen ved Ölands nordre odde, oppmuntret han Bielkenstierna om å sluttet seg til Engelsman under Mönsterås for et angrep nedover i sundet. Admiralen var ikke villige. Karl IX sendte beskjed om at han var fratatt kommandoen som ble overrekket til Jakob Gotburg. Problemet med denne vrangvillige admiralen gjort at det ikke lenge var noe håp om å gjenvinne herredømmet over sundet. Ved 8. august var Öland tatt uten mye motstand av danskene.
Utfordringen til tvekamp
Christian IV besøkte Borgholm festning på Öland der han mottok hyllingsed av de svenske prestene og utsendingene. Den 13. august dro kongen tilbake til fastlandet der et brev fra Ryssby hadde ankommet. Brevet var fra Karl IX og viste at svenskekongen hadde tatt tilbakeslagene i de siste uker hardt, og han rettet sterke anklager mot danskekongen.
Cauca (slekt)
Utseende
En middelsstor, slank, blank, brun trebukk. Antennene er kraftige og omtrent så lange som kroppen, det tredje leddet er litt forstørret, kledt med brune hår. Pronotum er nesten sylindrisk, omtrent så langt som bredt, med gule sidestriper. Dekkvingene er jevnbrede, med gule tegninger. Beina er brunrøde og ganske korte.
VM i ishockey for menn 2021 (toppdivisjonen)
Direktoratets prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:
Cauca (slekt)
Utbredelse
Arten er utbredt i Colombia.
Slaget om Ryssby
Utfordringen til tvekamp
En utfordring til duell ble kunngjort i brevet. Svenskekongen ønsket å utkjempet en tvekamp mann mot mann med to ledsagere på hver side. Christian IV kunne vanskelig tro det han leste. Hans rival var en gammel mann som hadde vært rammet av hjerteslag i løpet av de siste to årene. Dessuten var det ikke enkelt å akseptere utfordringen. Karl IX ville at de skulle slåss uten harnisk eller skytevåpen, det betød at begge konger risikerte å bli angrepet av de respektive ledsagere som skulle være i full harnisk med skytevåpen. Karl IX var allerede døende, og hadde med dette bevist et ønske om å få dø under kampene den 30. juli og at han godt kunne tenke seg å ta med Christian IV i døden.
VM i ishockey for menn 2021 (toppdivisjonen)
Toppscorere
Kilde: IIHF.com
Slaget om Ryssby
Utfordringen til tvekamp
Danskekongen avslo utfordringen i sitt svarbrev datert den 14. august. Han hadde allerede planer om å gå til angrep på svenskene i Ryssby.
VM i ishockey for menn 2021 (toppdivisjonen)
Beste målvakter
De fem beste målmaktene som har spilt 40 % eller mer av lagets totale spilleminutter. Kilde: IIHF.com
Slaget om Ryssby
Forspillet
En ny sjøtrefning på Østersjøen der den dansk-norske hovedflåten stoppet og fordrevet den svenske flåten som hadde seilt ut fra Barösund forhindret en samling av de svenske sjøstyrkene ved Mönsterås for resten av måneden. Veien for en framrykning mot Ryssby med egne flanke sikret av de dansk-norske krigsskiper synes åpen. I den utbrente byen i Kalmar var det reist nye trehus for å gi besetningen ly som ledd i planene om å bringe forsvaret av byen i orden.
Léopold Anoul
Léopold Anoul (født 19. august 1922 i Liège, død 11. februar 1990), med kallenavnet Pol Anoul, var en belgisk fotballspiller. Som klubbspiller spilte han for Royal FC Liegeois (1942-1957) og Standard Liège (1957-60). Mellom 1947 og 1950 fikk Anoul 48 landskamper og 20 mål for, inkludert 3 mål i VM i 1954. Han scoret også mål i kvalifiseringen til VM i 1954.
VM i ishockey for menn 2021 (toppdivisjonen)
Maskot
Den offisielle maskoten til mesterskapet er Spiky, et antropomorf pinnsvin utstyrt med hockeyutstyr. Pinnsvinet er et av de viktigste dyrene i latvisk og hviterussisk mytologi. Valget ble begrunnet med at pinnsvinet anses som et smart og kvikk dyr som på tross av størrelsen kjemper med pigger og tenner, noe som gjennspeilet både det latviske og hviterussiske lagets seighet og kampvilje. Spiky ble valgt som maskott etter både fanavstemninger i begge land samt en samlet hviterussisk-latvisk jury bestående av både sports- og kulturpersonligheter.
Palmar Bjørnøy
Palmar («Palmer») Olavson Bjørnøy (født 12. desember 1918 på Gamlem, død 30. november 1996) var en norsk maskinist, motstandsmann og forretningsmann. Han er mest kjent som medlem av Shetlandsgjengen. Bjørnøy ble tildelt Krigskorset, Norges høyeste utmerkelse, for sin innsats under den andre verdenskrig.
VM i ishockey for menn 2021 (toppdivisjonen)
Offisielt motto
Den offisielle mottoet til turneringen var «Passion. No Borders».
Palmar Bjørnøy
Andre verdenskrig
Etter krigsutbruddet i 1940 forlot Bjørnøy Norge ombord på MK «Statthav» den 7. april 1941 og ankom Tórshavn på Færøyene den 12. april. Bjørnøy meldte seg som maskinist på overfarten. Etter å ha reist videre til Storbritannia ble han medlem av Shetlandsgjengen.
VM i ishockey for menn 2021 (toppdivisjonen)
Offisiell sang
Den offisielle sangen til VM 2021 var «For Glory and Joy», skrevet og fremført av det latviske popbandet Astro'n'out. Sangen hadde premiere 21. april 2021 med en musikkvideo som viste bandet sammen med hockeyspillere og deres familier fra den latviske ishockeymiljøet.
Kringkastingsrettigheter
Ishockey-VM 2021 ble kringkastet direkte i over 160 ulike land og territorier over hele verden.
Palmar Bjørnøy
Andre verdenskrig
Bjørnøy var maskinist, først på fiskeskøytene Shetlandsgjengen benyttet, fra våren 1943 på de moderne ubåtjagerne Sjøforsvaret da overtok. Med 54 turer over Nordsjøen, var Bjørnøy den blant Shetlandsgjengen som deltok i flest overfarter mellom Norge og Storbritannia. To ganger forliste fiskeskøytene Bjørnøy var maskinist på, og mannskapet måtte stjele en ny fiskeskøyte en gang, og rømme tilbake via Sverige etter det mislykkede forsøket på å senke Tirpitz under Operasjon Title. Han er beskrevet som «Shetlands-Larsens høyre hånd». Bjørnøy hadde grad som kvartermester.
VM i ishockey for menn 2021 (toppdivisjonen)
Kringkastingsrettigheter
Viasat hadde de norske rettighetene til ishockey-VM. I Sverige hadde SVT rettighetene, i Finland var det MTV3, mens TV2 hadde rettighetene i Danmark.
Hugh E. Richardson
Hugh Edward Richardson (født 1905 i Saint Andrews i Skottland, død 2000) var en britisk diplomat og tibetolog. Hans akademiske virke knyttet seg særlig til tibetansk historie, og til epigrafi.
VM i ishockey for menn 2021 (toppdivisjonen)
Norge
Samtlige kamper ble sendt Viaplay mens utvalgte kamper ble vist på V sport-kanalene. Alle Norges kamper ble vist på V4.
Palmar Bjørnøy
Etter krigen
Bjørnøy var tilknyttet Sjøforsvaret til 1949. Etter at han gikk ut av tjenesten startet han i 1951 industribedriften Pyro på hjemstedet Gamlem i Haram på Sunnmøre. Virksomheten produserte først bysseovner og bysser, senere også sentralkjeler til oppvarming av skip.
I filmen «Shetlandsgjengen» (1954) spilte han seg selv.
Slaget om Ryssby
Forspillet
Den danske hæren var på 9 rytterfaner og 37 fotkompanier, men den såkalte Kalmarsoten som hadde rammet danskene hardt i juni til juli, fortsatte å herje blant soldatene. Riksmarsken Sten Maltesen Sehested ble syk og døde den 22. august som en av flere stormenn. Mellom 8000 og 9000 mann skal ha vært tilbake. Fem kompanier med mer enn fem hundre mann ble tilbake i Kalmar mens to kompanier var overført til Öland med 300 mann eller mer.
Palmar Bjørnøy
Utmerkelser
Bjørnøy mottok også en rekke andre utmerkelser for sin innsats under andre verdenskrig. Han ble tildelt St. Olavsmedaljen med ekegren og Krigsmedaljen. Av britene ble han dekorert med Distinguished Service Cross, Distinguished Service Medal og King's Medal for Courage in the Cause of Freedom.
Hugh E. Richardson
Han ble utdannet i Oxford og gikk inn i det britiske diplomati i 1930, og var britisk representant i Tibets hovedstad Lhasa fra 1936 til 1940 og igjen fra 1946. De siste årene representerte han det nettopp selvstendige India i Tibet.
Slaget om Ryssby
Forspillet
I mellomtiden hadde Karl IX opplevde problemer med hans tropper, en stor del av de svenske styrker var oppbudte bønder som vil hjem til deres bøndegårder i Västergötland og Östergötland. Det var trolige færre menn i den svenske hæren enn i den danske hæren, en del av hæren var avdelt til skjærgårdsflåten ved Mönsterås sammen med Engelsmanns eskadre.
Hugh E. Richardson
Etter at han trakk seg tilbake fra diplomatiet, bosatte han seg i Saint Andrews og fortsatte som forsker. Han var en fremragende lingvist og behersket bengali og tibetansk flytende.
Han var forkjemper for tibetanernes politiske uavhengighet, og skrev to bøker som underbygget dette (Tibet and Its History, 1962) og (A Cultural History of Tibet, 1968), og engasjerte seg også i FN da Irland tok opp spørsmålet om kinesisk undertrykkelse i Tibet. Richardson var svært skuffet over den britiske holdning i spørsmålet.
Slaget om Ryssby
Slaget
Den 20. august brøt Christian IV opp med den danske hæren på over åtte tusen mann som marsjerte langs strandveien med de danske rofartøyer på sjøsiden. I løpet av dagmarsjen var det flere sammenstøter mellom danskene og flere rekognoseringsavdelinger. Fremstøtet mot Ryssby som var mellom kysten og skogkledte landskap med klipper, ble vanskelig fordi svenskene lagt seg flere ganger til overfall på de danske styrkene. Ved 21. august nådde danskene Ryssby der de straks reist en leir med forskansninger. Under arbeidet kom det til kamp med de svenske forposter gjennom denne dagen. Slaget som tok seg opp, ble et uvanlig slag der danskene kastet opp brystvern, jordverk og lagt fram deres artilleri.
22. august så harde kamper mellom de to hærer fra hver sin leir som rettet deres artilleri mot hverandre, det ble foretatt mindre svenske utfall for å hindret danskene fra å grave seg nærmere skansene på Ryssby. Karl IX våget ikke å gå til angrep med sin hær av frykt for at det var dette Christian IV ønsket, avslo tilbud fra den danske siden om å rykte ut i slagorden på åpen lend. Ved aften hadde den danske leiren vært flyttet nærmere skansene.
Om morgen den 23. august 1611 stillet danskene opp deres hær i slagorden foran de svenske forsvarsverker som bare hadde et brystvern på 1,5 meter høyde så danskene kunne på nær hold se inn i leiren bak skansene. Hva som hendte den dagen er ikke klart, men danskene skulle ha løpe storm flere ganger uten å ha klart å ta seg over brystvernet og løpegraver. Etter andre kilder skulle det kun ha kommet til et «passende sammenstøt» uten å ha løpet storm mot de svenske forsvarsverker. Christian IV hadde vært midt i stridighetene der han tok til fange en livlandsk adelsmann etter å skutt hans hest med en lang bøsse.
Da kampene dør ut, hadde danskene blitt slått tilbake med betydelig tap etter tre dager med mange trefninger og sammenstøter. Omgivelsene på flere mil omkrets fra Kalmar var så utplyndret for levnetsmidler etter flere måneder at den danske hæren måtte ha forsyninger med proviant overført til dem med den dansk-norske fellesflåten. Dessuten var det stor misnøye blant troppene som kunne ikke får plyndringsgods eller sold i et allerede krigsherjet land med en nedbrent by. Christian IV hadde innsett at en beleiring måtte til mot skansene på Ryssby, det hadde han ikke forsyninger for en slik anledning.
Etterspillet
Retretten tilbake til Kalmar var ikke mindre dramatisk for selv om svenskene i deres leiren på Ryssby ikke fulgte etter var mindre overfallspartier fremdeles langs strandveien. Ved en av trefningene kom danskekongen i fare for å ble tatt til fange av svenskene, ble reddet av ryttere fra den adelige fanen av hoffet.
Med avansementet mot det øvre Sverige stoppet av Ryssby skanse satt den danske hæren i besittelse av byen Kalmar i senteret for et utplyndret og herjet land tømt for levnetsmidler, forsyningstjenesten av den dansk-norske fellesflåten maktet ikke å erstattet de tapte forråder som hadde blitt flammenes rov under nedbrenningen av Kalmar by i løpet av slaget om Kalmar i juli 1611. Smittsomme sykdommer hadde begynte å rammet den danske hæren spesielt hardt at sykdommene gav opphav til begrepet Kalmarsoten. Sehesteds død den 22. august, en riksmarsk, var bare en av mange tusener som hadde omkommet i løpet av sommeren.
For å reddet hæren måtte Christian IV etter å ha fullført arbeidet på forsvarsverkene i Kalmar retirerte med seks rytterfaner ved 11. september tilbake til Skåne og Blekinge, senere fulgt av resten av fotkompaniene som entens rykte til fots inn i Danmark eller kom om bord på orlogsskipene. Etter det gikk danskene i vinterkvarter, etterlatt seg to rytterfaner og tre fotkompanier på Öland der de kunne oppholdt seg for vinteren. I Kalmar var 9 kompanier på mellom tusen og to tusen mann etterlatt som garnison med forråder for vinteren.
Karl IX besluttet også å ta vinterkvarter, men stoppet ikke forberedelsene med å reiste flere kompanier og avdelt flere tusener til Ryssby skanse for å voktet veien fra Kalmar, under Nils Stjernsköld. Men hans sønn Gustav Adolf vil ikke fulgte sin fars eksempel så han rustet ut en ekspedisjon til Öland. Hans mulighet kom den 20. eller 25. september med den første Öland-erobringen i krigen. Etter Öland var gjenerobret, kom Karl IX i egne person til Kalmar den 29. september der han sendte oppfordring til garnisonen om å overgi seg. Dette ble straks avslått av kommandanten Breide Rantzau. Det var siste gang kongen viste seg ved Kalmar.
Etter kronprinsen hadde forlatt Öland for å sluttet seg til sin far, dro begge til Stockholm for å holde riksdag. På veien ble Karl IX syk, han hadde blitt så svak at han hadde mistet taleevnen. Han kunne ikke fullførte reisen. Den 30. oktober 1611 døde den svenske kongen i Nyköping.
José Mourinho
José Mário dos Santos Mourinho Félix, bedre kjent som José Mourinho, (født 26. januar 1963 i Setúbal) er en portugisisk fotballtrener som er hovedtrener for den italienske klubben AS Roma.
Han har tidligere trent SL Benfica, União de Leiria, FC Porto, Chelsea FC,, Real Madrid CF, Manchester United og Tottenham Hotspur FC.
Mourinho har vunnet tre Premier League-titler, to Serie A-titler, to Primeira Liga-titler og en La Liga-tittel gjennom sin karriere. Han har vunnet Mesterligaen to ganger med to forskjellige klubber.
Spiller
I 1980 signerte Mourinho for Rio Ave. Etter to sesonger i Primeira Liga-klubben gikk turen videre til Belenenses og deretter Sesimbra den påfølgende sesongen. Etter et opphold i Comércio e Indústria avsluttet Mourinho spillerkarrieren.
Manager
Etter en periode som gymlærer fikk Mourinho jobben som ungdomstrener i den portugisiske klubben Vitoria Setubal. Mourinho fikk jobb som assistenttrener i Estrela da Amadora. I 1992 ble han hentet inn i trenerapparatet til Bobby Robson i Sporting Lisbon. Robson ønsket en lokal trener som behersket det engelske språket og fungere som tolk.
I januar 1994 fikk Robson jobben som manager for Porto, og Mourinho fulgte med som assistent. Det samme skjedde i april 1996 da Robson tok over FC Barcelona.
Robson mistet jobben etter kun en sesong, men Mourinho fortsatte i Barcelona som assistent under den nye manageren Louis van Gaal.
Mourinho har selv kalt sin siste sesong i Barcelona for en «ulykkelig sesong, både profesjonelt og personlig.»
Benfica og União de Leiria
I september 2000 fikk Mourinho jobben som manager i Benfica, etter at Jupp Heynckes mistet jobben. Han sa opp jobben etter ni kamper som følge av uenigheter med klubbens president. I 2001-02 sesongen tok han over União de Leiria. Sesongen endte med en fjerdeplass i den portugisiske eliteserien, foran både Porto og Benfica.
Porto
Deretter gikk ferden videre til Porto. I 2002-03 sesongen vant laget Primeira Liga, den portugisiske cupen og Uefa-cupen. Seriemesterskapet ble vunnet med en rekordstor poengsum. Den påfølgende sesongen ga klubben et nytt seriemesterskap i tillegg til seier i Champions League. Finalen mot AS Monaco FC endte 3-0 til Porto.
Chelsea
I juni 2004 gikk Mourinho til Chelsea. Han fikk med seg flere medhjelpere fra Porto, og gikk raskt til innkjøp av nye spillere. Fra desember toppet Chelsea ligatabellen og var i sluttspillet i Champions League. I februar 2005 vant klubben ligacupfinalen i Cardiff, der de slo Liverpool F.C. 3–2 etter ekstraomganger.
Den 31. mars 2005 fikk Mourinho to kampers karantene og en bot for å ha brakt sporten i vanry av UEFA. Dette skjedde etter at Mourinho kritiserte dommeren Anders Frisk etter et Champions League-tap for FC Barcelona (en kamp Chelsea senere vant sammenlagt 5-4). Mourinho sa at en av hans medarbeidere hadde sett Frisk prate med Barcelonas trener Frank Rijkaard i pausen, og hevdet at praten påvirket Frisks dømming etter pausen, da han utviste Chelsea-angriperen Didier Drogba. Chelsea måtte klare seg uten Mourinho i de to neste kampene som var mot Bayern. Chelsea avanserte med Steve Clarke ved roret. Chelsea røk ut i semifinalen mot Liverpool.
Mourinhos karriere i Chelsea endte etter 1–1 resultatet mot Rosenborg i Champions League 2007/2008.
Mellomspill
I desember 2007 takket Mourinho nei til et tilbud fra det engelske fotballforbundet (FA).
Inter
Den 2. juni 2008 takket han ja til å flytte til Milano for å ta over trenerjobben i Inter etter Roberto Mancini.
Den 22. mai 2010 vant Inter over Bayern München 2-0 i Champions League-finalen spilt på Santiago Bernabéu Stadion. Da hadde Mourinho allerede vunnet den italienske serien og den italienske cupen med Inter tidligere i mai. Dermed ble Mourinho den første manageren i Italia i moderne tid til å vinne trippelen.
Real Madrid
28. mai 2010 ble Mourinho trener for Real Madrid. Han vant Copa del Rey og Liga BBVA med klubben. 20. mai 2013 ble portugiseren avskjediget.
Chelsea
3. juni 2013 ble Mourinho ansatt som Chelsea-trener for andre gang. Chelsea kom på tredjeplass i Premier League i den første sesongen, men sesongen etter vant Chelsea både ligaen og ligacupen. Etter en dårlig start på sesongen 2015/16, ble Mourinho 17. desember 2015 avskjediget.
Manchester United
19. desember 2015, allerede to dager etter at han hadde forlatt Chelsea, gikk det rykter i britiske media om at han var påtenkt å erstatte Louis van Gaal som manager for Manchester United. Til tross for at media diskuterte dette jevnlig de neste månedene, ble ryktene aldri kommentert av hverken Manchester United eller Mourinho selv. I timene etter at Manchester United vant sitt 12. FA-Cup-trofé, meldte britiske medier - med BBC i spissen - at van Gaal var blitt løst fra sin kontrakt med Manchester United og at José Mourinho ville ta over som klubbens nye manager.
26. mai hevdet Sky Sports at José Mourinho var ansatt som Manchester Uniteds nye manager. Dette ble bekreftet og annonsert av klubben 27. mai 2016. Den 18. desember 2018 ble det klart at Jose Mourinho ble avskjediget av Manchester United etter en periode med dårlige resultater og krangel med enkeltspillere.
Tottenham
Den 20. november 2019 ble Mourinho ansatt som ny hovedtrener for Tottenham Hotspur FC etter at Mauricio Pochettino fikk sparken dagen før. Mourinho skrev kontrakt til sommeren 2023. 19. april 2021 fikk han sparken.
Roma
4. mai 2021 skev han under en kontrakt til 30. juni 2024 med den italienske klubben AS Roma. Han vil ta over fra sesongen 2021/2022. Hans største tap i karrieren kom mot Bodø/Glimt på Aspmyra 21. oktober 2021, da Roma tapte 6-1 i Conference league. Mourinho innrømte selv at det beste laget vant og at han tok på seg ansvaret for det store tapet, men poengterte også at han måtte prioritere de beste spillerne for Napoli-kampen som bare var noen dager etter Bodø-kampen. Napoli-kampen endte 0-0.
Statistikk
* = Fullførte ikke sesongen
Meritter
FC Porto
Chelsea FC
Inter
Real Madrid
Manchester United
Utmerkelser
Mourinho ble i 2005 utnevnt til storoffiser av Infante Dom Henriks orden.
Heinz Bennent
Heinz Bennent (født 18. juli 1921 i Stolberg ved Aachen, død 12. oktober 2011 i Lausanne) var en tysk skuespiller. Fra 1970-tallet bodde han i Sveits.
Filosofiåret 1705
Filosofiåret 1705 er en oversikt over hendelser, utgivelser og personer med tilknytning til filosofi i 1705.
José Roberto Guimarães
José Roberto Guimarães (født 31. juli 1954) er en brasiliansk volleyballspiller.
Han representerte Brasil under Sommer-OL 1976 i Montréal, hvor han ble nummer 7.
Han ble senere trener og ledet blant annet herrelandslaget til gull i 1992, og kvinnelandslaget til gull i 2008 og 2012.
Yushan nasjonalpark
Yushan nasjonalpark er en nasjonalpark i Taiwan. Den ligger i provinsene Nantou, Hualien, Kaohsiung og Chiayi, og omkranser landets høyeste fjell, Yushan. Med et areal på 1054,9 km² er den den største av Taiwans syv nasjonalparker.
Parken ble opprinnelig opprettet som Niitaka nasjonalpark i 1937, da Taiwan var underlagt Japan. Den ble gjenopprettet som Yushan nasjonalpark i 1985.
Foruten Yushan omfatter parken også flere andre høye fjell, som Siouguluan (3 825 m, Taiwans tredje høyeste), Mabolasih (3 785 m) og Guan (3 668 m). Parken er også kjent for sin rike og mangfoldige økologi, dyre- og planteliv. Naturmiljøene i Yushan spenner fra tropiske og subtropiske skoger ved foten av fjellene til tempererte eller alpine forhold på toppene.
Liechtenstein under Vinter-OL 1968
Liechtenstein under Vinter-OL 1968. Ni sportsutøvere fra Liechtenstein, åtte menn og en kvinne, deltok i to sporter, alpint og aking under Vinter-OL 1968 i Grenoble i Frankrike. Liechtenstein, som deltok for sjette gang i et vinter-OL, vant ikke noen medaljer. Beste plassering var en 28.-plass i slalåm for damer.
Damsdorf
Damsdorf er en kommune ved Stocksee i kretsen Segeberg i Schleswig-Holstein, Tyskland. Damsdorf ligger i Bornhöveds amt. Damsdorf ligger ca. 22 km øst for Neumünster, i landlige og naturskjønne omgivelser. En del av kommunen ligger i naturparken i området Holsteinske Sveits, og landsbyen Damsdorf ligger således kort vei fra blant annet Großer Plöner See og Øst-Holstein.
Kommunesammenslåingen mellom Biri, Gjøvik, Snertingdal og Vardal
Kommunesammenslåingen mellom Biri, Gjøvik, Snertingdal og Vardal i 1964 var et resultat av en prosess som startet 29. januar 1959. Den dagen var 13 representanter fra de fire kommunene samlet på Strand hotell i Gjøvik. Møtet konkluderte med å nedsette et utvalg til i arbeide videre med saken og samtidig oppsøke statsråd Andreas Cappelen for å drøfte saken.
Felleskomite
En felleskomite for forhandlingene mellom de fire kommunene ble opprettet i februardagene i 1959. Denne felleskomiteen valgte i sitt møte 18. mars 1959 å nedsette et arbeidsutvalg til å utrede saken nærmere. Arbeidsutvalgets medlemmer ble Nils Røstadstuen, Harald Jansen, A. Tandberg og Sigurd Evang. Jansen ble valgt til formann i arbeidsutvalget.
Tall og fakta om kommunene
Innstillingen om Sammenslutning av kommunene Biri, Gjøvik, Snertingdal og Vardal, som ble avgitt 15. mars 1960, inneholder en rekke beskrivelser av hvordan samfunnet så ut på slutten av 1950-tallet. Vi har med noen tall og fakta:
1952
1952 (MCMLII) i den gregorianske kalenderen var et skuddår som begynte på en tirsdag.
Phillip Sjøen
Phillip Sjøen (født 24. desember 1995) er en norsk tidligere skihopper, som representerte Bekkelaget SK og treningsteamet Kollenhopp. I sesongen 2015/16 var han på det norske A-landslaget. Han er fra Fagerstrand.
Karriere
Sjøen ble juniorverdensmester i laghopp i februar 2012. Han debuterte i Kontinentalcupen 28. januar 2012 i Bischofshofen. I seniorsammenheng slo han gjennom internasjonalt i Sommer Grand Prix i 2014 der han vant to renn i Hakuba i Japan. Vintersesongen 2014 hoppet Sjøen en rekke renn i Kontinentalcupen.
I 2014 ble han Nasjonalt norsk mester i laghopp senior og junior, samt junior liten bakke. I senior-NM liten bakke tok han sølv.
God zij met ons Suriname
«God zij met ons Suriname» er nasjonalsang i Surinam. Den har tekst av Cornelis Hoekstra fra 1893 og musikk av Johannes Corstianus de Puy fra 1876. Første vers har nederlandsk tekst, andre vers er på sranantongo.
Phillip Sjøen
Karriere
En alvorlig kneskade holdt Sjøen borte fra konkurranser et helt år fra september 2012 til august 2013.
Under junior-VM på ski 2015 i Almaty tok han bronse individuelt i normalbakke og gull i laghopp sammen med Joacim Ødegård Bjøreng, Halvor Egner Granerud og Johann André Forfang.
Han la opp høsten 2016 på grunn av manglende motivasjon.
Sámi Grand Prix
Sámi Grand Prix, ofte forkortet til SGP, er en samisk sang- og joikekonkurranse som har blitt arrangert årlig siden 1990. Konkurransen avholdes i Báktehárji i tettstedet Kautokeino i Indre Finnmark hver påskeaften i forbindelse med. Hovedarrangøren er stiftelsen, med NRK som medarrangør siden 2022. Konkurransen har deltakere fra hele Sápmi - Norge, Sverige, Finland og Russland - som konkurrerer i klassene tradisjonell joik eller moderne sang. Vinneren av sangklassen kan senere delta i konkurransen Liet International.
Bakgrunn
Sámi Grand Prix er en sangkonkurranse som ble etablert i 1990 som et nytt tilskudd til Samisk påskefestival. Påskefestivalen har vært en årlig begivenhet i Kautokeino og bygdene rundt siden 1972. Konsertene som ble arrangert på påskeaften ble festivalens høyedepunkt, hvor etter hvert joikere og sangere fra hele Sápmi opptrådte. Fra 1974 ble den da nybygde «Plasshallen» benyttet som arena for disse konsertene.
I januar 1990 sendte arrangørene av Påskefestivalen, Kautokeino sameforening og Kautokeino sameungdomsforening, ut en pressemelding med invitasjon til samer i hele Norden til å delta i verdens første «helsamiske melodifestival», Sámi Grand Prix. Til tross for at arrangementet ikke fikk noen statlig økonomisk støtte dette året, ble det gjennomført.
Sámi Grand Prix har siden 1990 blitt arrangert årlig i Kautokeino på påskeaften, med unntak av i 2020 da den ble avlyst som følge av tiltakene som ble innført under covid-19-pandemien. De tre første konkurransene ble avholdt i «Plasthallen», og fra 1993 har idrettshallen Báktehárji blitt benyttet som arena.
I løpet av 1990-årene hadde arrangørene av Påskefestivalen og Sámi Grand Prix opparbeidet seg et større økonomisk underskudd, og behovet for at en stiftelse skulle overta driften av festivalen meldte seg. I 2000 grunnla Kautokeino sameforening, Kautokeino kommune og Beaivváš stiftelsen Samisk musikkfestival, som senere har vært konkurransens hovedarrangør. Siden 2022 har NRK vært medarrangør av Sámi Grand Prix.
Konkurransen siden 1990
Utover 1990-tallet utviklet Sámi Grand Prix seg fra å være en nærmest lokal konkurranse med deltakere fra Finnmark til et mer mangfoldig arrangement med bidrag fra hele Norden. Av 17 påmeldte bidrag i 1990, valgte nominasjonskomitéen ut åtte deltakere til klassen sang og fire til klassen joik, hvorav elleve av deltakerne var fra den norske siden av Sápmi én var fra Sverige. Fra 1991 til 1994 var alle deltakerne musikere fra Norge, og hovedsakelig fra Kautokeino, Karasjok og Masi. Musikeren Niko Valkeapää, som deltok tre ganger disse årene og vant i 1994 og 1995, er opprinnelig fra Finland, men var bosatt i Kautokeino. Fra slutten av 1990-tallet, og spesielt fra årtusenskiftet, ble det et økende antall deltakere i konkurransen fra Sverige og Finland. I 2001 ble den samiske befolkningen i Russland for første gang representert i konkurransen. Deltakere fra Russland ble vinnere av joikdelen i 2001 og sangdelen i 2002.
Frem til 2005 var konkurransen åpen for alle, også barn. Blant andre deltok 13 år gamle Siv Tanja Gaup i 1991 og i 2003 var to av deltakerne 14 år. I 2005 ble vinnerne av sangklassen den finske gruppa Poppoo, en kvartett av barn fra Utsjok i alderen 12 til 14 år. Denne seieren førte til at arrangørene diskuterte om det burde være en nedre aldersgrense for å delta, da det ikke var riktig at barn skulle konkurrere mot voksne. Før Sámi Grand Prix 2006 ble det vedtatt at artistene måtte ha fylt 16 år for å kunne delta.
I media har interessen for konkurransen gått fra å hovedsakelig ha omtale i lokalaviser og få korte nyhetsinnslag i riksdekkende TV til å bli en direktesendt konkurranse på NRKs hovedkanal med den mer omfattende forhåndsomtalen og markedsføringen dette innebærer. I 1991 gjorde Sameradioen et opptak av konkurransen, og det ble laget et kort innslag til NRKs nyhetssending. De påfølgende året produserte de et TV-program fra konkurransen, som senere ble sendt på Sameradioen, og fra 1993 ble konkurransen sendt direkte på Sameradioen. Fra 1994 sendte også NRK P2 konkurransen direkte i Nord-Norge. I 2022 ble Sámi Grand Prix for første gang direktesendt på NRK1. I Sverige og Finland blir konkurransen strømmet direkte på SVTs og Yles nett-TV-tjenester.
Sámi Grand Prix og Liet International
Siden 2006 har Sámi Grand Prix hatt funksjon som en av kvalifiseringsrundene til den beslektede Liet International (i Norden også kjent som Liet-Lávlut), en internasjonal sangkonkurranse for minoritetsspråk i Europa. Vinneren av klassen sang vinner retten til å representere Sápmi i Liet International. Den norsk-svenske duoen Ellen Sara Bæhr og Johan Kitti (2006), det finske bandet SomBy (2009) og den norske sangeren Ella Marie Hætta Isaksen (2017) er artister som har har vunnet både Sámi Grand Prix og Liet International.
Format
I Sámi Grand Prix kåres det vinnere i de to klassene tradisjonell joik, som fremføres uten instrumentering, og moderne sang, der sang eller joik fremføres med instrumentering. Alle bidragene i begge klassene skal skal fremføres på ett eller flere av de samiske språkene. Bidragene skal være nyskrevne og ikke tidligere offentliggjort. Alle deltakerne må ha fylt 16 år. Arrangørenes formål med konkurransen er å stimulere til nyproduksjon av samisk musikk, tekst og joik.
Konkurransen avgjøres gjennom en kombinasjon av poenggivningen fra en ekspertjury og telefonstemmer fra seerne, som hver teller 50 %. Vinnerne av begge klassene mottar et beløp på 20 000 kroner, et stipend til en verdi av 50 000 kroner og et tilbud om å avholde en konsert på neste års påskefestival. Andre- og tredjepremiene er på henholdsvis 10 000 og 5 000 kroner. Artistene kan delta i én eller begge klassene. Premiebeløpet har endret seg gjennom tiden konkurransen har blitt arrangert. I 1990 ble vinnerne tildelt 5 000 (joik) og 25 000 (sang) norske kroner. Det påfølgende året ble beløpet til vinneren av joikedelen justert opp slik at begge vinnerne mottok samme premie.